สรรพากรรับน้ำท่วมทำรายได้รัฐหด
สรรพากร รับ น้ำท่วม รายได้เข้ารัฐลดลงเหลือ 1.09 ล้านล้านจากเป้า 1.6 ล้านล้านบาท ชี้ ปีหน้าธุรกิจก่อสร้างโตสวนกระแสค่าลงแน่นอน
30 ต.ค. 2565

สรรพากร รับ น้ำท่วม รายได้เข้ารัฐลดลงเหลือ 1.09 ล้านล้านจากเป้า 1.6 ล้านล้านบาท ชี้ ปีหน้าธุรกิจก่อสร้างโตสวนกระแสค่าลงแน่นอน 
การประชุมคณะกรรมาธิการวิสามัญพิจารณาร่างพ.ร.บ.งบประมาณรายจ่ายประจำปีงบประมาณพ.ศ.2555 มีวาระพิจารณางบประมาณายจ่ายของกระทรวงการคลังและหน่วยงานในกำกับจำนวน 1.9 แสนล้านบาท ทั้งนี้ นายสาธิต  รังคศิริ อธิบดีกรมสรรพากร กล่าวว่า สำหรับผลกระทบจากปัญหาอุทกภัย ในปีงบประมาณนี้กรมสรรพากรได้ปรับเป้ารายได้เพียง 1.09 ล้านล้านบาทจากเดิม 1.6 ล้านล้านบาท โดยได้รับผลกระทบจากปัญหาอุทกภัย เนื่องจากนิคมอุตสาหกรรมได้รับผลกระทบ 7 แห่งจาก 78 แห่ง ใน 7 แห่งมีบริษัทอยู่ 108 ราย ได้รับการส่งเสริมการลงทุนครึ่งหนึ่งของจำนวนทั้งหมด โดยเป็นกลุ่มบริษัทรถยนต์ ผู้ผลิตชิ้นส่วนและอุปกรณ์ ประเมินความเสียหายประมาณ 2.2 หมื่นล้านบาท กลุ่มไฟฟ้าและอิเล็กทรอนิกส์ได้รับความเสียหายประมาณ 5.6พันล้านบาท กลุ่มซับพลายเชนท์อีก 4.08หมื่นล้านบาท ในแง่ภาษีมูลค่าเพิ่มได้รับผลกระทบจากผู้ประกอบการที่ได้รับความเสียหายจากน้ำท่วม ประมาณ 2 หมื่นล้านบาท
นายสาธิต กล่าวว่า ภาพรวมกรมได้รับผลกระทบการจัดเก็บภาษีในธุรกิจที่ประสบอุทกภัยไม่ต่ำกว่า 6.08หมื่นล้านบาท โดยกลุ่มที่กระทบมากที่สุดคือกลุ่มยานยนต์และชิ้นส่วน , กลุ่มเครื่องใช้ไฟฟ้าและอุปกรณ์  ส่วนกลุ่มธุรกิจที่ได้รับผลกระทบถัดมาคือ กลุ่มผู้ผลิตอุปกรณ์คอมพิวเตอร์ ,ธุรกิจท่องเที่ยว,ธรุกิจเกี่ยวกับการเกษตร แต่มีกลุ่มธุรกิจที่ได้รับผลกระทบเชิงบวกเพราะได้รับประโยชน์จากสถานการณ์ เช่น คลังสินค้า, การขนส่งสินค้า โดยบางแห่งรายได้เพิ่มขึ้นถึง 200%- 300% ,โดยหลังน้ำลดคาดว่าธุรกิจก่อสร้าง และค้าวัสดุก่อสร้าง ธุรกิจฟอร์นิเจอร์ ธุรกิจรับทำความสะอาด การจำหน่ายเครื่องใช้ไฟฟ้าจะขยายตัวดีขึ้น
"ในภาพรวมคาดว่าจะได้รับภาษีจากนิติบุคคลกลุ่มที่มีการปรับตัวดีขึ้นประมาณ 1หมื่นล้านบาท โดยเฉพาะในกลุ่มธุรกิจขนส่ง กลุ่มค้าส่งและค้าปลีก สำหรับภาษีมูลค่าเพิ่มน่าจะได้เพิ่มจากธุรกิจค้าส่งค้าปลีก ,บริการสาธารณะ ,ธุรกิจอาหาร ,อาหารสัตว์ ,ธุรกิจก่อสร้าง ฯลฯ  ประมาณ 4.1หมื่นล้านบาท"นายสาธิต กล่าว  
นายสาธิต กล่าวว่า โครงการฟื้นฟูผู้ประสบอุทกภัยที่ต้องแก้ไขปรับปรุงระบบสาธารณูปโภคและระบบขนส่งของรัฐคาดว่าจะมีการใช้เม็ดเงินรวม 1.3แสนล้านบาท โดยจะใช้งบประมาณจำนวนดังกล่าวในปี 2555 ประมาณ 60,000 ล้านบาท จึงน่าจะมีรายได้จากภาษีในส่วนนี้อีกประมาณ 4,000 ล้านบาท โดยภาพรวมจึงอยู่ในวิสัยที่ดำเนินการได้ ทั้งนี้การนี้การจัดเก็บภาษีในเดือนตุลาคม 2554 ซึ่งเป็นเดือนแรกของปีงบประมาณ 2555 กรมจัดเก็บภาษีได้ 18,894 ล้านบาท สูงกว่าช่วงเดียวกันของปีที่ผ่านมาร้อยละ 12.1